Matricaria chamomilla


Matricaria chamomilla 
Pianta erbosa anual, con piante drite e àute da 20 a 40 cm.; le feuje a son dividùe. Le fior a son bianche con ël boton giaun.

Ambient
A chërs ant ij pòst erbos, arlongh le stra e le sev, ant ël gran, dal livel dël mar a 800 méter. A fioriss da magg a aost.

Proprietà
A l'ha ëd proprietà digestive, stimolante. Për usagi estern a l'é decongestionanta. A l'é calmanta, as peul dovresse contra ël mal ëd dent e contra ël mal ëd còl.

Cusin-a
A l'é dovrà për quàich licor e vin aromàtich.

La canamìa as peul fesse sëcché; as peul conservesse mach n'ann.

Arferiment bibliogràfich për chi a veul fé dj'arserche pì ancreuse 
 Matricaria chamomilla L.

Erbe aromàtiche
Matricaria